РЕПУБЛИКА СРБИЈА

НАДЗОРНИ ОДБОР ЗА ИЗБОРНУ КАМПАЊУ

01 Број: 013-2005/23-24

18. децембар 2023. године

Б е о г р а д

ГРУПА ГРАЂАНА „МИ ГЛАС ИЗ НАРОДА-

ПРОФ. ДР БРАНИМИР НЕСТОРОВИЋ“

-Г-ђа, Јелена Павловић-

Београд

Партизанске авијације 40 А 3

Предмет: Одговор на представку ГРУПЕ ГРАЂАНА „МИ ГЛАС ИЗ НАРОДА- ПРОФ. ДР БРАНИМИР НЕСТОРОВИЋ“: 01 Број: 013-2005/23-24 од 8. децембра 2023. године,

ГРУПА ГРАЂАНА „МИ ГЛАС ИЗ НАРОДА- ПРОФ. ДР БРАНИМИР НЕСТОРОВИЋ“ упутила је 8. децембра 2023. године Надзорном одбору за изборну кампању представку 01 Број: 013-2005/23-24 због кршења закона од стране јавног сервиса – Радио телевизије Србије.

Надзорни одбор је на састанку који се одржао 11. децембра 2023. године, упознао представнике Радио телевизије Србије са садржајем достављенe представке и затражио појашњења у вези са наведеним поступањем Радио телевизије Србије.

Обавештавамо Вас да су представници Радио телевизије Србије у одговору Надзорном одбору за изборну кампању навели да је у складу са законима и другим прописима у домену уредничке процене ко ће бити позван у наведене емисије.Такође су истакли да РТС по Закону о јавним медијским сервисима рад заснива, између осталих, и на начелу независности уређивачке политике, а кроз своје садржаје јавни интерес остварује, између осталог, и бесплатним једнаким представљањем политичких странака, коалиција и кандидата који имају потврђене изборне листе за републичке, покрајинске или локалне изборе у време предизборне кампање, као и поштовањем и подстицањем плурализма политичких и других идеја и омогућавањем јавности да буде упозната са тим идејама.

ПРЕДСЕДНИК

Светислав Гонцић